Psalms 64 | Aanlyn Bybel | Nuwe Wêreld-vertaling
Vir die musiekleier. 'n Melodie van Dawid. 64 Hoor my stem, o God, terwyl ek smeek.+ Beskerm my lewe teen die bedreiging van die vyand. 2 Beskerm my teen die geheime planne van goddelose manne,+teen die groot groep oortreders. 3 Hulle maak hulle tong skerp net soos 'n swaard. Hulle rig hulle wrede woorde soos pyle, 4 om uit hulle skuilplekke op die onskuldige te skiet. Hulle skiet skielik op hom, sonder om bang te wees. 5 Hulle hou vas aan hulle slegte bedoelings.* Hulle bespreek hoe om hulle strikke te stel. Hulle sê: "Wie sal dit sien?"+ 6 Hulle soek na nuwe maniere om verkeerde dinge te doen. In die geheim dink hulle hulle slinkse strategie uit.+ Die gedagtes van hulle hart is 'n groot raaisel. 7 Maar God sal op hulle skiet.+ Skielik sal hulle deur 'n pyl gewond word. 8 Hulle eie tong sal hulle ondergang veroorsaak.+ Almal wat toekyk, sal hulle kop skud. 9 Dan sal alle mense bang word,en hulle sal verkondig wat God gedoen het,en hulle sal insig in sy dade hê.+ 10 Die regverdige sal bly wees as gevolg van Jehovah en sal beskerming by hom kom soek.+ Al die opregtes van hart sal van vreugde uitroep.*